ปีติภัทร คูตระกูล

ปีติภัทร คูตระกูล (แบม) เป็นพิธีกร ดีเจ และผู้ประกาศข่าวชาวไทย มีชื่อเสียงจากการเป็นพิธีกรในรายการท็อปเชฟไทยแลนด์ ในฤดูกาลที่ 1 ถึงฤดูกาลที่ 3 ซึ่งขณะนั้นออกอากาศทางช่องวัน 31

**ประวัติ**
แบม ปีติภัทร เกิดวันที่ 3 พฤศจิกายน พ.ศ. 2534 ที่กรุงเทพมหานคร เป็นบุตรชายคนที่ 2 ของครอบครัว โดยมีพี่สาว 1 คน จบการศึกษาระดับประถมศึกษาและมัธยมศึกษาจากโรงเรียนนานาชาติเอกมัย และระดับปริญญาตรี หลักสูตรบริหารธุรกิจมหาบัณฑิต เอกไฟแนนซ์ ภาคอินเตอร์ จากคณะพาณิชยศาสตร์และการบัญชี จุฬาลงกรณ์มหาวิทยาลัย หลังจบการศึกษาแล้ว แบมได้เข้าสอบชิงทุนเพื่อเป็นนักบินของการบินไทย ตามความฝันของตนตั้งแต่สมัยที่เรียนอยู่ในระดับชั้นมัธยมศึกษา ซึ่งแบมสอบผ่าน ได้รับทุนการศึกษามูลค่าประมาณ 4,000,000 บาท แต่เนื่องจากแบมเห็นว่าอาชีพนักบินไม่เหมาะสมกับตน จึงสละสิทธิ์การรับทุนดังกล่าว และกลับมาทำงานที่ตนถนัดคืออาชีพพิธีกร
ชีวิตส่วนตัว แบมนับถือศาสนาคริสต์ และคบหากับ กวาง - ช้องมาศ คูตระกูล (สกกุลเดิม: บางชะวงษ์) นักแสดงช่อง 7HD มาตั้งแต่ปี พ.ศ. 2557 จนกระทั่งขอแต่งงานเมื่อวันที่ 12 ธันวาคม พ.ศ. 2565 โดยมีพิธีมงคลสมรสแบบคริสต์ เมื่อวันที่ 22 กันยายน พ.ศ. 2566 ที่อาสนวิหารอัสสัมชัญ เขตบางรัก และพิธีฉลองมงคลสมรสในอีก 2 วันถัดมา ที่โรงแรมโฟร์ซีซันส์ กรุงเทพ 
มีบุตรชายด้วยกัน 1 คน ชื่อ คีริน คูตระกูล ชื่อเล่น บีโน่ เกิดเมื่อวันที่ 12 พฤษภาคม พ.ศ. 2568

**การทำงาน**
ก่อนทำงานด้านพิธีกร แบม ปีติภัทร เคยมีผลงานโฆษณาและถ่ายแบบในนิตยสารต่าง ๆ มาก่อน ต่อมาเริ่มเป็นที่รู้จักในกลุ่มนักศึกษาตั้งแต่ปี พ.ศ. 2554 ขณะศึกษาในระดับปริญญาตรี ชั้นปีที่ 2 เมื่อแบมได้เป็นนักแสดงในบทพระรองในละครเวทีที่จัดแสดงภายในสาขา จากนั้นเริ่มเป็นพิธีกรครั้งแรกในปีเดียวกัน โดยเป็นพิธีกรรายการประเภทการท่องเที่ยว ในช่องทราเวล แชนแนล ไทยแลนด์ ทางทรูวิชั่นส์ จากนั้นในปี พ.ศ. 2556 อร - พัทธ์ธีรา ศรุติพงศ์โภคิน นักจัดรายการวิทยุของคลื่นวิทยุเก็ต 102.5 ได้ชักชวนให้แบมมาสมัครงาน และได้เป็นนักจัดรายการวิทยุในคลื่นดังกล่าว โดยส่วนใหญ่แบมจัดรายการคู่กับ โก้ - วศิน อัศวนฤนาท
ต่อมา ต๊ะ - นารากร ติยายน ผู้อำนวยการฝ่ายข่าวของช่องวัน 31 ในขณะนั้น จัดโครงการค้นหานักข่าวรุ่นใหม่ แล้วเจอแบมผ่านทางอินสตาแกรม เห็นว่าแบมมีความเหมาะสมกับการเป็นผู้ประกาศข่าว จึงส่งทีมงานไปติดต่อและเรียกแบมมารับการคัดเลือกเป็นผู้ประกาศข่าว จากนั้นต๊ะได้ส่งคลิปการคัดเลือกนั้นให้ บอย - ถกลเกียรติ วีรวรรณ ประธานเจ้าหน้าที่บริหารกลุ่มของเดอะ วัน เอ็นเตอร์ไพรส์ และผู้อำนวยการช่องวัน 31 ได้ดู แบมจึงถูกบอยเรียกเข้าไปคุย และได้รับหน้าที่เป็นพิธีกรในช่องวัน 31 เป็นรายการแรก คือ "เรื่องของเรื่อง" โดยให้ทำรายการคู่กับ แฟรงค์ - ภคชนก์ โวอ่อนศรี ซึ่งมีประสบการณ์ในการเป็นพิธีกรมาก่อน
แบม ปีติภัทร มีชื่อเสียงและเป็นที่รู้จักจากการเป็นพิธีกรรายการ "ท็อปเชฟไทยแลนด์" ซึ่งเป็นรายการแข่งขันทำอาหารที่ช่องวัน 31 ซื้อลิขสิทธิ์มาจากสหรัฐ โดยในระหว่างการหารือเรื่องพิธีกรรายการนี้เป็นการภายใน บอยเห็นว่าแบมมีศักยภาพและเหมาะสม จึงเสนอไปยังบริษัท มีมิติ จำกัด ซึ่งเป็นผู้ผลิตรายการในฤดูกาลที่ 1 ให้พิจารณา แบมจึงถูกเรียกเข้าไปคุย และได้รับหน้าที่เป็นพิธีกรรายการนี้ โดยมีประโยคสำคัญที่เปรียบเสมือนภาพจำของรายการที่แบมพูดส่งผู้เข้าแข่งขันที่ตกรอบในแต่ละเทปว่า "ขอเชิญเก็บมีด แล้วออกจากการแข่งขัน" จากรายการดังกล่าวทำให้แบมเป็นพิธีกรที่มีชื่อเสียงจนถึงปัจจุบัน โดยมี พีเค - ปิยะวัฒน์ เข็มเพชร เป็นแรงบันดาลใจของแบมในสายอาชีพพิธีกร

**ผลงาน**

**พิธีกร**
 พิธีกรนำเที่ยว (TC) ประจำช่องทราเวล แชนแนล ไทยแลนด์ (1 มกราคม พ.ศ. 2554 – 16 พฤศจิกายน พ.ศ. 2561)- ครัวอินดี้ ทาง ททบ.5 คู่กับ ณัฐพงศ์ หน่อชูเวช (6 มีนาคม – 21 สิงหาคม พ.ศ. 2559)- เรื่องของเรื่อง ทางช่องวัน 31 คู่กับ ภคชนก์ โวอ่อนศรี (3 สิงหาคม – 28 ธันวาคม พ.ศ. 2559)- บันทึกท่องเที่ยว ทาง ททบ.5 (พ.ศ. 2559 – 2560)- ท็อปเชฟไทยแลนด์ ทางช่องวัน 31 (พ.ศ. 2560 – 2563)
** ท็อปเชฟไทยแลนด์ (ฤดูกาลที่ 1) (25 มีนาคม – 24 มิถุนายน พ.ศ. 2560)
** ท็อปเชฟไทยแลนด์ (ฤดูกาลที่ 2) (7 ตุลาคม พ.ศ. 2561 – 13 มกราคม พ.ศ. 2562)
** ท็อปเชฟไทยแลนด์ (ฤดูกาลที่ 3) (2 พฤศจิกายน พ.ศ. 2562 – 15 กุมภาพันธ์ พ.ศ. 2563)- One Party ทางช่องวัน 31 คู่กับ พิมพ์ชนก ลือวิเศษไพบูลย์ (พ.ศ. 2560)- ล้วงลับจับเท็จ ทางช่องวัน 31 คู่กับ พัสกร พลบูรณ์ (20 สิงหาคม พ.ศ. 2560 – 10 กุมภาพันธ์ พ.ศ. 2561)- เกรียนอัจฉริยะ ทางช่องจีเอ็มเอ็ม 25 (พ.ศ. 2561 – 2562)
** เกรียนอัจฉริยะ 1 (7 มกราคม – 1 เมษายน พ.ศ. 2561)
** เกรียนอัจฉริยะ 2 (2 กุมภาพันธ์ – 27 เมษายน พ.ศ. 2562)- สวัสดี STATION ทางช่องวัน 31 คู่กับ สุริวิภา กุลตังวัฒนา (27 มกราคม พ.ศ. 2561 v 1 มิถุนายน พ.ศ. 2562)- Over The Limit Talent Show ปฏิบัติการทะลุพิกัด ทางช่องเอ็นบีที 2 เอชดี (4 มิถุนายน – 27 สิงหาคม พ.ศ. 2561)- TOP ONE ตัวจริงชิงหนึ่ง ทางช่องวัน 31 คู่กับ ภคชนก์ โวอ่อนศรี (20 มกราคม – 31 มีนาคม พ.ศ. 2562)- The Influencer รวมพลคนออนไลน์ ทางช่องเอ็นบีที 2 เอชดี (11 พฤษภาคม – 16 มิถุนายน พ.ศ. 2562)- ยุทธภูมิปลายจวัก ทางสถานีโทรทัศน์ไทยพีบีเอส (19 และ 20 ธันวาคม พ.ศ. 2563)- The Red Ribbon ไฮโซโบเยอะ ภารกิจติดโบ ทางช่อง 3 เอชดี (7 มกราคม พ.ศ. 2564 – 27 มีนาคม พ.ศ. 2565)- โปรเจกต์ อัลฟ่า ทางช่องจีเอ็มเอ็ม 25 (4 ธันวาคม พ.ศ. 2565 – 5 มีนาคม พ.ศ. 2566)- พรอดิวซ์ แคมป์ เอเชีย: ไทยแลนด์ ทางช่องวัน 31 (6 เมษายน พ.ศ. 2567; เฉพาะรอบ Grand Debut Night)- New Gen Hug บ้านเกิด (ฤดูกาลที่ 2) ทางช่องอมรินทร์ทีวี (18 พฤษภาคม – 10 สิงหาคม พ.ศ. 2567)

**รายการวิทยุ**
 เก็ต 102.5 (พ.ศ. 2556 – 2562)- เฟล็กซ์ 104.5 เอฟเอ็ม (พ.ศ. 2562 – ปัจจุบัน)

**ผู้ประกาศข่าว**
 ข่าวสามสี ทางช่อง 3 เอชดี (3 พฤษภาคม พ.ศ. 2564 – ปัจจุบัน)

**ละครชุด**

**รางวัล**

**ดูเพิ่ม**
 ช้องมาศ คูตระกูล

**อ้างอิง**

**แหล่งข้อมูลอื่น**
 Bam Pitipat- BAMBINOE- bambinoe 💯- Bam Pitipat- BambinoeChong
หมวดหมู่:บุคคลจากกรุงเทพมหานคร
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:บุคคลจากคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:พิธีกรชาวไทย
หมวดหมู่:นักจัดรายการวิทยุชาวไทย
หมวดหมู่:ดีเจชาวไทย
หมวดหมู่:ผู้ประกาศข่าวช่อง 3